Trombetasas

Trombetasas ( – 'trimitų upė') – upė šiaurinėje Brazilijoje, Paros valstijoje; kairysis Amazonės intakas. Prasideda Gvianos plokščiakalnio prieigose, susiliejus Poanos ir Anamu upėmis (230 m aukštyje). Teka į pietus Amazonės žemuma. Žemupyje išplatėja, protakomis jungiasi su stambiais ežerais (Paru, Sapukua, Erepekuru, Kaipuru ir kt.), Njamundos upe. Įteka Amazonėn kiek aukščiau Obidoso.

Didžiausi intakai – Vakarų Paru (kairysis), Mapuera, Kašoras (dešinieji).

Aukštupio vaga slenkstėta, yra krioklių (Porteiros), žemiau – vingiuota, su daugybe salų ir išplatėjimų. Vandeningiausia balandžio–gegužės mėnesiais.Unidade de Conservação: Floresta Nacional de Saracá-Taquera, MMA: Ministério do Meio Ambiente Laivuojama 217 km nuo žiočių.Amazon § The Trombetas, Encyclopædia Britannica, I t., p. 787.

Prie Trombetaso yra Trombetoso biologinis rezervatas, Sarakos–Takeros nacionalinis miškas. Pagrindinės gyvenvietės prie upės: Kašoiera Porteira, Porto Trombetasas, Orišimina.

 Šaltiniai 

Kategorija:Brazilijos upės